روسیه باش وزیری دمیتري مدود اوف امریکا قوشمه ایالتلری نینگ اوزلریگه قره ته تجاری اوروش آچگنینی تأکید له ‌دی.
او روسیه حکومتی نینگ ایندی واشنگتن بیلن مناسبتلرنی  یخشیلنیشیگه امید قیلمس لیگینی بیلدیرگن.
«روسیه‌گه قره ‌تیلگن ینگی چیکلاولر قراری امریکا قوشمه ایالتلری دولت باشلیغی تامانیدن امضالنیشی قوییده‌گیچه نتیجه‌ لرنی آلیب کیله‌ دی. بیرینچیدن، امریکا قوشمه ایالتلری نینگ ینگی حکومتی بیلن مناسبتلر یخشیلنیشیگه بولگن امیدلریمیز سوندی. ایکّینچیدن، روسیه‌گه توله ‌قانلی تجارت اوروشی اعلان قیلیندی. اوچینچیدن، ترا‌مپ مأموریتی اجرائی صلاحیتلرینی حقیرانه بیر شکلده کنگره گه تاپشیریب، ضعیف لیگینی کورسه ‌تدی. بو امریکا قوشمه ایالتلریده ‌گی سیاسي کوچلر موازنتینی اوزگرتیره‌ دی»، دیب یازگن دمیتري مدود اوف فییسبوکده‌گی صحیفه ‌سیده.
اونینگ فکریچه، ترا‌مپ امریکا قوشمه ایالتلرینی باشقریشده‌ گی کوره‌ شینی قولدن بای بیردی.
«ترامپ ینگی تحریم ‌لردن ممنون ایمس، لیکن امضالشگه مجبور بولدی. اصل مقصد باشقه ‌چه. اصل مقصد ترامپنی لوازمدن چیتلشتیریش دیر. ینگی حرکتلر بوله دی. اولرگه کوره‌، تیزیمگه بوی سونمه ‌گن اکتور یوق قیلینه ‌دی»، دییه تخمین یوریته ‌دی مدود اوف.
روسیه تشقی ایشلر وزیرلیگی نینگ بیاناتیگه کوره‌، ترامپ نینگ روسیه‌گه قره ‌تیلگن چیکلاولرنی امضالشی تهلکه ‌لی و اوزاقنی کوزله‌ مسدن یوریتیلگن سیاستدن درَک بیره‌ دی.
روسیه‌ نینگ بیرلشگن ملتلر تشکیلاتی ده‌گی دایمي وکیلی واسیلی ننزانیانینگ فکریچه، امریکا قوشمه ایالتلری بو چیکلاولر بیلن روسیه‌ نینگ بیلینی بوکه آلمه ‌یدی.
ایسلتمه‌: 2 اگوست کونی ترامپ روسیه ‌گه قرشی چیکلاولر یوزه ‌سیدن ینگی قانوننی امضاله ‌دی
نایجریاده ترور تشکیلاتی بوکو حرام گه قرشی حربی عملیات اویوشتیریلدی
